als_Latn dik_Latn sag_Latn
Pas vendimit të LR-PDSh-së për pjesëmarrje në qeverinë e Zoran Zaevit, disa anëtarë të kësaj partie kanë vendosur mos i largojnë kravatat edhe gjatë gjumit. Kjo ndodh edhe në BDI-në e Ahmetit që tani kanë filluar të lakohen edhe emrat se kush do të jetë në postet kyçe në qeverinë e ardhshme. Nga ana tjetër në Lëvizjen BESA disa lëpihen dhe është krijuar një parti e ndarë që disa duan të jenë pjesë e qeverisë e disa të jenë pjesë e opozitës me VMRO-në, shkruan TetovaSot.
Në LR-PDSh-në e Selës kravatat duken më të freskëta pasi është hera e parë që ata do të ulen në karrigen e ministrave dhe siç duket apetitet e disa anëtarëve vetëm se kanë filluar që të sallakohen afër Ziadin Selës për ta bindur se do të jenë në shërbim të popullit nëse emërohen ministër.
Deri tani siç duket është vulosur vetëm emri i Arben Taravarit për ministër të Shëndetësisë, ku edhe Ali Ahmeti mbrëmë tha se Shëndetësinë do ta udhëheq kuadër shqiptarë.
Ndryshe edhe Zaev edhe Ahmeti thonë se puna e qeverisë së re është çështje ditësh.
als_Latn als_Latn als_Latn als_Latn